20. ΑΠΟΦΑΣΙΣ ΥΠΟΥΡΓΩΝ ΔΙΚΑΙΟΣΥΝΗΣ ΟΙΚΟΝΟΜΙΚΩΝ ΚΑΙ ΥΓΙΕΙΝΗΣ Αριθ. Ε4δ2228 της 5/16 Δεκ. 1964  (ΦΕΚ Β΄ 635) Περί καθορισμού κατωτάτων ορίων αμοιβής ιατρών Ταμείων Προνοίας Δικηγόρων αρμοδιότητος Υπουργείου Δικαιοσύνης. Έχοντες υπ’ όψιν: 1)Την παρ. 4 του άρθρ. 1 του Ν.Δ. 3623/1956 «περί καθορισμού των κατωτάτων ορίων ιατρικής αμοιβής και συνθηκών εργασίας των Ιατρών». 2)Τας διατάξεις του από 23.12.1957/1.2.1968 Β.Δ/τος «περί κανονισμού αμοιβών ιατρικών επισκέψεων και πράξεων και ιατροδικαστικών υπηρεσιών». 3)Τας σήμερον υφισταμένας οικονομικάς συνθήκας των ως άνω Ταμείων, αποφασίζομεν: Α΄. Ορίζομεν από 1ης Ιουν. 1964 τα κατώτατα όρια αμοιβής των μη εμμίσθων ιατρών των παρεχόντων τας υπηρεσίας των κατ’ επίσκεψιν, πράξιν ή περίπτωσιν εις τους ησφαλισμένους των Ταμείων Προνοίας  Δικηγόρων αρμοδιότητος Υπουργείου Δικαιοσύνης  εις    δραχ.  50   δι’  εκάστην   επίσκεψιν  εν  τω   οίκω (Αντί της σελ. 580,03) Σελ. 580,03 (α) Τεύχος 560 – Σελ. 109 677 του ιατρού και εις δραχ. 80 δι’ εκάστην επίσκεψιν εν τω οίκω του ασθενούς. β΄. Ειδικώς δια τας περιοχάς της τέως Διοικήσεως Πρωτευούσης και του πρώην Δήμου Θεσσαλονίκης, τα ως άνω κατώτατα όρια ορίζονται εις δραχ. 45 δι’ εκάστην επίσκεψιν εν των οίκω του ιατρού και εις δραχ. 70 δι’ εκάστην επίσκεψιν εν τω οίκω του ασθενούς εξαιρέσει της πρώτης επισκέψεως προς ιατρούς νευρολόγους, καρδιολόγους και οφθαλμολόγους εν τω ιατρείω του ιατρού ή κατ’ οίκον του ασθενούς, δι ην καταβάλλονται αι εν παρ. Α΄ αμοιβαί από της 1ης Ιουν. 1964. Ως πρώτη επίσκεψις προς τους ιατρούς των ως άνω ειδικοτήτων λογίζεται η πραγματοποιουμένη μετά παρέλευσιν μηνός από της προηγουμένης. Γ΄. Αι υπό των κεφαλαίων ΙΙ Ακτινολογία, VIII Καρδιολογία και Χ Εργαστηριακαί του από 23.12.1957/1.2.1958 Β.Δ/τος προβλεπόμεναι αμοιβαί της πρώτης και μικροτέρας στήλης ισχύουν από 1ης Ιουν. 1964 δι’ άπασαν την χώραν, εξαιρέσει των περιοχών της τέως Διοικήσεως Πρωτευούσης και του πρώην Δήμου Θεσσαλονίκης δι’ ας ορίζονται μειωμέναι κατά 25%. Δ΄. Αι υπό του κεφαλαίου Χ (Εργαστηριακαί) του Β.Δ. της 23.12.1957/1.2.1958 προβλεπόμεναι αμοιβαί της πρώτης και μικροτέρας στήλης δια τας περιπτώσεις: α) γενικής εξετάσεως ούρων, β) γενικής εξετάσεως αίματος, γ) εξετάσεως αίματος δι’ αρίθμησιν λευκών και τύπου αυτών, δ) εξετάσεως αίματος δι’ αρίθμησιν ερυθρών και αιμοσφαιρίνης, ε) εξετάσεως αίματος δια ταχύτητα καθιζήσεως ερυθρών αιμοσφαιρίων, ς) εξετάσεως αίματος δια χρόνον ροής και πήξεως, ζ) δια προσδιορισμόν ουρίας και σακχάρου αίματος, η)εξετάσεως αίματος δια χρόνον προθρομβίνης ή TEST ηπαρίνης, ι) δια προσδιορισμόν εις το αίμα χολερυθρίνης, ια) δια προσδιορισμόν εις το αίμα χοληστερίνης, ιβ) ηπατικαί δοκιμασίαι ορού αίματος εν γένει και ιγ) εξετάσεως κοπράνων εν γένει, ορίζονται δι’ άπασαν την Χώραν μειωμέναι κατά 50%. Ε΄. Εις πάσας τας λοιπάς περιπτώσεις του αυτού ως άνω πίνακος ισχύουν τα ποσά της πρώτης στήλης μειωμένα κατά 50%. ΣΤ΄. Εις ας περιπτώσεις υπό Ταμείων τινών καταβάλλονται αμοιβαί μεγαλύτεραι των δια της παρούσης οριζομένων, δύνανται αύται να εξακολουθούν καταβαλλόμεναι. Η παρούσα δημοσιευθήτω δια της Εφημερίδος της Κυβερνήσεως. Σελ.580,04 (α) Τεύχος 560 – Σελ. 110 678 34.Ζ.ε.20 Ιατρικές Αμοιβές 